**CENU APTAUJA Nr. TNPz 2022/110**

**“Talsu novada pašvaldības energopārvaldības**

**tiešsaistes monitoringa platformas nodrošināšana” (atkārtots)**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets:Talsu novada pašvaldības energopārvaldības tiešsaistes monitoringa platformas nodrošināšana.
	2. Prasības norādītas 1. pielikumā – Tehniskajā specifikācijā.
	3. Pakalpojuma līgums tiks slēgts par summu līdz 9999,99 *euro* bez PVN.
	4. Paredzamais līguma izpildes laiks: **Līgums stājas spēkā no tā noslēgšanas dienas un ir spēkā 36 (trīsdesmit sešus) mēnešus no līguma noslēgšanas dienas, vai arī līdz līguma summas (9999,99 *euro* bez PVN) pilnīgai apguvei – atkarībā no tā, kurš apstāklis iestāsies pirmais.**
	5. Darbu izpildes vieta: Talsu novads.
	6. Līgums ar šīs cenu aptaujas uzvarētāju tiks noslēgts pēc šīs cenu aptaujas rezultātā noskaidrotā finansējuma apjoma, kas nepieciešams pakalpojuma veikšanai, pieprasīšanas, apstiprināšanas un saņemšanas Talsu novada pašvaldībā.
2. **Piedāvājuma iesniegšanas vieta:**
	1. Piedāvājumu var iesniegt, nosūtot pa e-pastu uz adresi: iepirkumi@talsi.lv līdz **2022. gada 23. septembrim, plkst. 13.00**.
	2. Kontaktpersona: Toms Akmentiņš, tālr. Nr. 29825642, e-pasts: energopārvaldnieks@talsi.lv.
	3. Iesūtot piedāvājumu, pretendentiem **obligāti** jānorāda:Pieteikums cenu aptaujai Nr. TNPz 2022/110 “Talsu novada pašvaldības energopārvaldības tiešsaistes monitoringa platformas nodrošināšana” (atkārtots).
3. **Piedāvājuma noformēšana:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	2. Piedāvājumam pilnībā jāatbilst 1. pielikumam – Tehniskajai specifikācijai.
	3. Pretendents iepriekšējo 3 (trīs) gadu laikā (2019., 2020., 2021. un 2022. gadā līdz piedāvājumu iesniegšanas termiņa beigām) ir nodrošinājis energopārvaldības tiešsaistes monitoringa platformu vismaz 3 (trīs) valsts vai pašvaldību iestādēm, vai publisku personu kapitālsabiedrībām ar vismaz 150 objektiem, norādot pasūtītājus un to kontaktinformāciju. Pretendentam jāiesniedz iepriekšējās pieredzes saraksts atbilstoši 3. pielikumam – Pretendenta kvalifikācija un pieredze. Pasūtītājam ir tiesības pārliecināties par sniegto informāciju, sazinoties ar norādīto pakalpojumu saņēmēja kontaktpersonu.
	4. Piedāvājums jāiesniedz, aizpildot 2. pielikumu – Pretendenta pieteikumu un finanšu piedāvājumu.
	5. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena:** Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN. Piedāvātā cena nedrīkst pārsniegt 9 999,99 *euro* bez PVN.
5. **Samaksas nosacījumi:** Rēķina apmaksa tiks veikta 10 (desmit) darba dienu laikā pēc pieņemšanas-nodošanas akta parakstīšanas un rēķina.
6. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2. punktā minētai kontaktpersonai līdz piedāvājuma iesniegšanas termiņa beigām.
7. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
8. **Iestāde:**
	1. Pārbaudīs piedāvājumu atbilstību Instrukcijā pretendentam un Tehniskajā specifikācijā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un Tehniskajā specifikācijā norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
9. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi vai iesniegtie piedāvājumi neatbilda Instrukcijā pretendentam un Tehniskajā specifikācijā noteiktajām prasībām, vai iestādei pieejamajam finansējumam.